'Stop SEB in entstofprogram' – AfriForum | Maroela Media
AfriForum het Donderdag hofstukke by die Noord-Gautengse hooggeregshof in Pretoria ingedien om te versoek dat Tito Mboweni, minister van finansies, enige planne om Swart Ekonomiese Bemagtiging (SEB) in te span om die entstofprogram in te stel, stopsit.
Dié burgerregteorganisasie wil hê die hof moet Mboweni beveel om sy diskresie ingevolge art. 3 van die Wet op die Raamwerk vir Voorkeurverkrygingsbeleid uit te oefen om alle staatsorgane wat in verband met die entstofprogram goedere en dienste aankoop en verkoop van SEB-vereistes kwyt te skeld.
Die saak is op die hofrol vir 18 Mei geplaas.
Ernst J van Zyl, veldtogbeampte vir strategie en inhoud by AfriForum, sê dit is in die openbare belang dat die aanskaffing van entstowwe van SEB-vereistes gevrywaar word, want SEB maak die proses veel stadiger. Hy sê daar is ook prima facie-bewyse van verreikende korrupsie wanneer dit kom by die tender- en aanskaffingsprosesse.
"Daar is reeds vantevore bewys dat SEB-beleidstellings grootliks dien as 'n rookskerm vir korrupsie, kaderontplooiing en die verryking van mense met die regte politieke bande," sê Van Zyl.
"As 'n mens die oorweldigende bewyse uit die verlede in ag neem, het die minister van finansies 'n plig om hierdie soort rasse-inmenging by entstowwe te verhoed."
AfriForum entstof Tito Mboweni
Afriforum kan gerus van die entstof bandwagon afklim. Net n baie klein persentasie (1%?, 2%?) van die bevolking benodig regtig n entstof. Vir die oorgrote meerderheid sal natuurlike immuniteit meer as voldoende wees.
As SEB gestop word sal die kaders nie kan eet nie!
Hoekom het ek dit verwag? Die wat sonder maskers loop en meng kry die entsrowwe en as daar oor is kry die witmense. Het dit verwag en voorspel daarom het ek in ń vorige opmerking gevra wat gaan die vereiste wees om entstof te kry want ek het geweet jy moet swart wees
Watter soort demokrasie is dit dat ALLES dmv hofsake en regstryde met geskied??Rook hulle Afriforum!!!
Opgeblase tenders is mos die normale neiging vir ons BEE landgenote. Hoe sal Mboweni dit nou stop? Regering het mos "baie geld" wat hulle kan mors.